ભરૂચ સિવિલ હોસ્પિટલના ખાનગીકરણના વિરોધમાં શુક્રવારે કોંગ્રેસે રેલી યોજી હતી. કોંગ્રેસના આગેવાનોએ રાજય સરકાર અને ખાનગી સંસ્થા વચ્ચે થયેલા કરારની વિગતો જાહેર કરી કથિત ભ્રષ્ટાચારની સીબીઆઇ તપાસની માંગણી કરી હતી. કોંગ્રેસના કાર્યકરો સ્ટેશન રોડ સ્થિત કાર્યાલયથી લારીમાં દર્દી બનીને કલેકટર કચેરી સુધી આવ્યાં હતાં. કલેકટર કચેરીના પટાંગણમાં મહિલાઓએ થાળી વગાડીને વિરોધ દર્શાવ્યો હતો. જો સિવિલનું ખાનગીકરણ નહિ અટકે તો આગામી દિવસોમાં કલેકટર કચેરીને તાળાબંધી કરવાની ચીમકી આપવામાં આવી છે.